**OPIS PREDMETU ZÁKAZKY**

Predmetom zákazky sú: **Potraviny – Mrazené potraviny** na obdobie 6 mesiacov vrátane všetkých súvisiacich služieb pre potreby Fakultnej nemocnice s poliklinikou F. D. Roosevelta Banská Bystrica.

Predmet zákazky nie je rozdelený na časti. V rámci prieskumu trhu žiadame predložiť ponuku na celý predmet zákazky, tak ako je uvedený v požadovanom rozsahu a množstve.

Predmet zákazky – produkt je v celom rozsahu opísaný tak, aby bol presne a zrozumiteľne špecifikovaný. Ak niektorý z použitých parametrov, alebo rozpätie parametrov identifikuje konkrétny typ produktu, alebo produkt konkrétneho výrobcu, verejný obstarávateľ umožňuje nahradiť takýto produkt ekvivalentným produktom pod podmienkou, že ekvivalentný produkt bude spĺňať približne rovnaké zloženia produktu, ktoré sú nevyhnutné na zabezpečenie účelu, na ktoré sú uvedené produkty určené. Pri produktoch konkrétnej značky, môže uchádzač predložiť aj ekvivalenty inej značky v rovnakej alebo vyššej kvalite.

Súčasťou predmetu zákazky sú súvisiace služby:

* dodanie predmetu zákazky na miesto plnenia vrátane dopravy a vyloženie predmetu zákazky na mieste určenia, v rozsahu verejným obstarávateľom požadovanej špecifikácie, v množstvách a lehotách, ktoré budú špecifikované v samostatných objednávkach na základe skutočných potrieb verejného obstarávateľa. Lehota dodania predmetu zákazky je stanovená v zmysle rámcovej dohody.

Dodávateľ garantuje dodávku predmetu zákazky za nezmenených obchodných podmienok aj v prípade nepredvídateľných okolností na jeho strane, prípadne na strane jeho subdodávateľa.

**Kód CPV:** V súlade so Spoločným slovníkom obstarávania CPV sa predmet zákazky zatrieďuje podľa klasifikácií platných v Európskych spoločenstvách:

* 15000000-8 Potraviny, nápoje, zelenina, ovocie, orechy
* 15300000-1 Ovocie, zelenina a súvisiace výrobky
* 15310000-4 Zemiaky a zemiakové výrobky
* 15331100-8 Čerstvá alebo mrazená zelenina
* 15331170-9 Mrazená zelenina
* 15896000-5 Hlboko zmrazené výrobky
* 60000000-8 Dopravné služby (bez prepravy odpadu)

**Minimálne požiadavky na predmet zákazky v zmysle Potravinového kódexu a zákona č. 152/1995 Z. z. o potravinách v znení neskorších predpisov:**

Dodávateľ je pri dodávke tovaru zaviazaný dodržiavať hygienické zásady, normy a predpisy na prepravu, skladovanie a manipuláciu s predmetom zákazky v zmysle platnej legislatívy. Tovar musí byť dodaný v požadovanej akosti a kvalite v zmysle zákona o potravinách, potravinovom kódexe a platných legislatívnych požiadavkách pre tieto tovary.

Tovar musí byť zdravotne a hygienicky nezávadný, v I. akostnej triede. Tovar musí byť dodaný čerstvý, nepoškodený, bez akýchkoľvek viditeľných známok mechanického poškodenia alebo kontaminácie, najmä bez cudzích látok, bez cudzieho pachu alebo chuti.

Verejný obstarávateľ si vyhradzuje právo na overenie požadovaných minimálnych vlastností, parametrov a hodnôt predmetu zákazky v ponuke uchádzača.

**Požadované minimálne vlastnosti, parametre a hodnoty predmetu zákazky:**

|  |  |  |  |  |  |  |  |
| --- | --- | --- | --- | --- | --- | --- | --- |
| **P. č.** | **Názov položky** | **Požadované minimálne vlastnosti, parametre a hodnoty predmetu zákazky** | **Požadované balenie** | **Predpokladané množstvo MJ na 6 mesiacov** | **Merná jednotka (MJ)** | **Vlastný návrh plnenia**  **(doplní uchádzač)**  **Požaduje sa uviesť presnú špecifikáciu ponúkaného tovaru (napr. názov tovaru, zloženie, a pod.), a to tak aby verejný obstarávateľ vedel posúdiť splnenie jeho požiadaviek uvedených v stĺpci č. 2 a 3** | **Vlastný návrh plnenia**  **(doplní uchádzač)**  **Požaduje sa uviesť ponúkané balenie, tak aby verejný obstarávateľ vedel posúdiť splnenie jeho požiadaviek uvedených v stĺpci č. 4 „Požadované balenie“** |
| 1 | 2 | 3 | 4 | 5 | 6 | 7 | 8 |
| 1. | Bretaňská zmes mrazená | hlbokozmrazená zeleninová zmes (minimálne zloženie: mrkva, karfiol, brokolica) | 2 500 g | 120 | kg |  |  |
| 2. | Brokolica mrazená | hlbokozmrazená brokolica ružičky, veľkosť ružičiek: 40 - 60 mm | 2 500 g | 1 200 | kg |  |  |
| 3. | Cesnak mrazený | hlbokozmrazený cesnak, jemne krájaný | 1 000 g | 30 | kg |  |  |
| 4. | Cibula mrazená - kocky | hlbokozmrazená, jednodruhová zelenina, cibuľa biela kocky | 2 500 g | 2 800 | kg |  |  |
| 5. | Cisárska zmes zeleninová, mrazená | hlbokozmrazená zeleninová zmes (minimálne zloženie: karfiol hlavičky, brokolica hlavičky, mrkva krúžky, pór krúžky) | 2 500 g | 120 | kg |  |  |
| 6. | Čínska zmes mrazená | viacdruhová hlbokozmrazená zelenina (minimálne zloženie: kapusta, pór, karfiol, paprika, mrkva, huby) | 2 500 g | 240 | kg |  |  |
| 7. | Fazuľové struky mrazené | hlbokozmrazená strukovina, fazuľové struky krájané | 2 500 g | 300 | kg |  |  |
| 8. | Hráškové struky mrazené | hlbokozmrazená zelenina jednodruhová, strukový hrášok | 2 500 g | 15 | kg |  |  |
| 9. | Hrášok mrazený | jednodruhová zelenina, hlbokozmrazená - hrášok | 2 500 g | 1 020 | kg |  |  |
| 10. | Hubová zmes bez šampiňónov, mrazená | hlbokozmrazená zmes pestovaných húb bez šampiňónov | 1 000 – 2 500 g | 300 | kg |  |  |
| 11. | Kaleráb mrazený - kocky | hlbokozmrazená jednodruhová zelenina, kaleráb kocky | 2 500 g | 1 020 | kg |  |  |
| 12. | Karfiol mrazený | hlbokozmrazená jednodruhová zelenina - karfiol | 2 500 g | 2 160 | kg |  |  |
| 13. | Kel krájaný, mrazený | jednodruhová hlbokozmrazená zelenina - kel krájaný | 2 500 g | 900 | kg |  |  |
| 14. | Kel ružičkový, mrazený | jednodruhová hlbokozmrazená zelenina - ružičkový kel | 2 500 g | 120 | kg |  |  |
| 15. | Kukurica - zrno, mrazená | jednodruhová hlbokozmrazená zelenina - kukurica - zrno | 2 500 g | 480 | kg |  |  |
| 16. | Lečo mrazené | hlbokozmrazená zeleninová zmes, zelenina v rôznom pomere (minimálne zloženie: paprika, paradajka, cuketa, cibuľa) | 2 500 g | 480 | kg |  |  |
| 17. | Lístkové cesto mrazené | hlbokozmrazený polotovar | 150 - 550 g | 48 | kg |  |  |
| 18. | Mrkva mini mrazená | jednodruhová hlbokozmrazená zelenina - mini (baby) mrkva | 2 500 g | 120 | kg |  |  |
| 19. | Mrkva mrazená | jednodruhová hlbokozmrazená zelenina - mrkva | 2 500 g | 1 080 | kg |  |  |
| 20. | Petržlen - kocky, mrazený | jednodruhová hlbokozmrazená zelenina - kocky petržlenu | 2 500 g | 120 | kg |  |  |
| 21. | Pirohy bryndzové, mrazené | hlbokozmrazený polotovar, pirohy so zemiakovo-bryndzovou náplňou | 1 000 g | 90 | kg |  |  |
| 22. | Pirohy plnené slivkovým lekvárom, mrazené | hlbokozmrazený polotovar, pirohy so slivkovým lekvárom | 1 000 g | 90 | kg |  |  |
| 23. | Pirohy plnené tvarohom, mrazené | hlbokozmrazený polotovar, pirohy s tvarohovou náplňou | 1 000 g | 90 | kg |  |  |
| 24. | Polievková zmes mrazená | hlbokozmrazená zeleninová zmes polievková (minimálne zloženie: karfiol, karotka, faz. struky, petržlen alebo paštrnák, zeler, pór) | 2 500 g | 1 500 | kg |  |  |
| 25. | Pór plátky, mrazený | jednodruhová hlbokozmrazená zelenina - pór plátky | 2 500 g | 1 620 | kg |  |  |
| 26. | Šampiňóny krájané plátky, mrazené | hlbokozmrazené šampiňóny krájané plátky | 2 500 g | 1 500 | kg |  |  |
| 27. | Špenát - pretlak, mrazený, 2 500 g balenie | hlbokozmrazená spracovaná zelenina, špenát – pretlak | 2 500 g | 800 | kg |  |  |
| 28. | Špenát - pretlak, mrazený, 450 g balenie | hlbokozmrazená spracovaná zelenina, špenát – pretlak | 450 g | 40 | kg |  |  |
| 29. | Šúľance zemiakové, mrazené | hlbokozmrazený polotovar, šúľance zemiakové | 1 000 - 2 500 g | 75 | kg |  |  |
| 30. | Tekvica - strúhaná, mrazená | hlbokozmrazená jednodruhová zelenina - tekvica strúhaná | 1 000 - 2 500 g | 300 | kg |  |  |
| 31. | Zelenina pod sviečkovú mrazená | hlbokozmrazená zeleninová zmes pod sviečkovú, zloženie: mrkva, zeler, petržlen | 2 500 g | 3 000 | kg |  |  |
| 32. | Zeleninová zmes lahôdková, mrazená | hlbokozmrazená zeleninová zmes lahôdková (minimálne zloženie: mrkva, hrášok, fazuľové struky, karfiol, kukurica zrno) | 2 500 g | 60 | kg |  |  |
| 33. | Zeleninová zmes s kukuricou mrazená | hlbokozmrazená viacdruhová zelenina, (zloženie minimálne: mrkva, kukurica, hrášok) | 2 500 g | 300 | kg |  |  |
| 34. | Zeleninová zmes WOK, mrazená | hlbokozmrazená zeleninová zmes, WOK (zloženie minimálne: červená a žltá mrkva, brokolica, mini kukuričky, cibuľa, čínska huba, petržlen) | 2 500 g | 60 | kg |  |  |
| 35. | Zeler - kocky, mrazený | hlbokozmrazená jednodruhová zelenina, zeler - kocky | 2 500 g | 600 | kg |  |  |
| 36. | Zemiakové halušky, mrazené | hlbokozmrazený polotovar, zemiakové halušky | 1 000 - 2 500 g | 40 | kg |  |  |

*Táto príloha bude tvoriť neoddeliteľnú súčasť zmluvy na dodávku potravín ako príloha č. 1, ktorú uzatvorí verejný obstarávateľ s úspešným uchádzačom.*

**Obchodné meno uchádzača:** ........................................................*(doplní uchádzač)*

**Sídlo alebo miesto podnikania uchádzača:** .........................................................*(doplní uchádzač)*

**IČO uchádzača:** ......................................................... *(doplní uchádzač)*

V ........................................, dňa ........................

..........................................................

meno, priezvisko štatutárneho zástupcu

podpis, pečiatka uchádzača